open-index/open-wikipedia-markdown huggingface dataset:
Smalåsen stasjon

**Smalåsen stasjon** på Nordlandsbanen åpnet 5. juli 1940 som Smalvatn stasjon, og navnet ble endret til Smalåsen i juli året etter. Statusen ble nedgradert til holdeplass 1. april 1959, og holdeplassen ned nedlagt 31. mai 1987.

Stasjonsbygningen var en dresinbu som fikk et påbygg rundt 1948. Bygningen er flyttet til Norsk jernbanemuseum etter nedleggelsen. Vokterboligen er solgt.

## Referanser


## Litteratur
* 
* 

## Eksterne lenker
Bjørnstad stasjon

**Bjørnstad stasjon** på Nordlandsbanen åpnet 5. juli 1940. Statusen ble nedgradert til holdeplass 1. februar 1969, og holdeplassen ble nedlagt 31. mai 1987.

Stasjonsbygning og uthus (vedbu/privet) ble tegnet av Bjarne Friis Baastad ved NSB Arkitektkontor. To vokterboliger ble tegnet av Ralph Werenskiold. Stasjonsbygningen ble revet i 1990. Uthuset er gjenoppført på Norsk jernbanemuseum sammen med stasjonsbygningen fra Smalåsen stasjon, med åpning 3. september 2011. Vokterboligene står per 2022 fortsatt på vestsiden av sporet.

## Referanser


## Litteratur
* 
* 

## Eksterne lenker
Bernt Heiberg (advokat)

**Bernt Heiberg** (født 1980) er en norsk advokat med møterett for Høyesterett. Heiberg er partner i Elden Advokatfirma AS og sitter i selskapets ledergruppe.

Bernt Heiberg er sønn av advokat Axel Heiberg, sønnesønn av arkitekt Bernt Heiberg og tilhører Heibergslekten. 

Han ble uteksaminert som jurist fra Universitetet i Oslo i 2013, fikk advokatbevilling i 2016 og ble innvilget møterett for Høyesterett i 2021. Han er medlem av Advokatforeningens lovutvalg for strafferett og straffeprosess.  

Heiberg har vært forsvarer i flere profilerte straffesaker i Norge, herunder i Lime-saken, Bertheussen-saken, «Dronesaken» mot russiske Andrej Jakunin som hadde flydd drone på Svalbard og som forsvarer for Kristian Valen. Han var også advokaten til  da hun først ba om å bli hentet hjem fra Al-Roj leiren i Syria, for så å takke nei da UD tilbød henne bistand med retur til Norge.

## Referanser
Auto-Tune

**Auto-Tune**, også skrevet **autotune**, er et verktøy innen digital lydproduksjon som skjuler eller korrigerer toner fra instrumenter og stemmer, slik at de treffer den riktige tonehøyden. Auto-Tune kan brukes både på studioopptak eller direktefremføringer som for eksempel i tv-sendinger og musikkonkurranser.
 
## Bakgrunn
Auto-Tune ble skapt av den amerikanske matematikeren Andy Hildebrand og lansert kommersielt i september 1997 av selskapet Antares Audio Technologies. Opprinnelig utviklet Hildebrand teknologien i 1980-årene som en seismisk metode for å lete etter olje. Teknologien gikk ut på å senke dynamitt til havbunnen for deretter å analysere lydbølgene som eksplosjonene skapte. Etter hvert skjønte Hildebrand at teknologien også kunne brukes på andre områder, som musikkproduksjon.

Begrepet «auto-tune» har siden blitt en samlebetegnelse på all korrigering av stemmer, uavhengig av produsent. Flere andre produsenter tilbyr lignende verktøyer, blant andre Melodyne fra Celemony og Tune fra Waves. Auto-Tune har visse likheter med vocoderen, men teknologien er likevel forskjellig.

Verktøyet ble først brukt for å rette tonehøyde og korrigere toner, men musikkbransjen tok raskt i bruk teknologien – både for å rette toner, men også som musikalsk grep på låter. Det første, og mest kjente eksemplet, er låten «Believe» med Cher fra 1998. Her ble Auto-Tune brukt for å gi Chers stemme et metallisk og digitalt preg, og siden har en rekke andre artister fulgt etter.

## Referanser
Rasmus Risnes

**Rasmus Risnes** (1936–2004) var en norsk fysiker som var professor ved Høgskolessenteret i Rogaland.

Han ble Dr. philos i fysikk ved Universitetet i Oslo i 1970 med avhandlingen «D.c. size effects in the electrical conductivity of aluminium single crystal films».

Han ble ansatt ved Rogaland distriktshøgskole i 1971, fra 1974 som undervisningsleder i petroleumsfag og fra 1981 som høyskoledosent. Etter en tid hos Statoil og Norske Agip ble han i 1986 beskikket som professor i petroleumsteknologi (petroleumsproduksjon) ved Høgskolesenteret i Rogaland. Han ble kort etter valgt til dekanus.

Risnes var en pioner i petroleumsrelatert bergmekanikk, med tidlige arbeider om sandstabilitet under produksjon.
Som professor bygde han opp et anerkjent forsknings- og undervisningslaboratorium, som fokuserte på stabilitet av kalk/krittformasjoner.

## Referanser
Maria Franziska von Trapp

**Maria Franziska von Trapp** (født 28. september 1914 i Zell am See nær Salzburg i Østerrike-Ungarn; død 18. februar 2014 i Stowe i Vermont i USA) var en østerriksk-amerikansk sangerinne (sopran) og misjonær. Hun fikk amerikansk statsborgerskap i 1948. 
## Liv og virke
### Bakgrunn
Maria Franziska von Trapp var den eldste datter av Georg Ludwig von Trapp. Hennes søsken var Rupert von Trapp (1911–1992), Agathe von Trapp (1913–2010), Werner von Trapp (1915–2007), Hedwig von Trapp (1917–1972), Johanna von Trapp (1919–1994), and Martina von Trapp (1921–1951).

### Sanger i familiegruppen
Hun utgjorde sammen med disse seks søsken og sin stemor Maria Augusta Trapp de verdenskjente*Trapp Family Singers*. Denne familiens opplevelser var - i noen stykker nokså løselig - grunnlag for Broadwaymusicalen *[[The Sound of Music]]* (1959) og dens filmatisering *[[The Sound of Music (film)|The Sound of Music]]* (1965).

Familien Trapp emigrerte etter det østerrikske «Anschluss» - altså da landet ble tilsluttet Tyskland. Hun hadde før dette nektet å opptre på Adolf Hitlers fødselsdagsfeiring. Georg von Trapp motsatte seg innkalling til den tyske Wehrmacht. De fryktet foor repressalier. 

I 1938 ankom de USA, og flyttet i 1942 til delstaten Vermont. De gav konserter rundt om i hele landet. Familien fortsatte med turneene i lange tider; deres siste konsert var den 26. januar 1956.

### Misjonær
Etter Georg von Trapps død i 1947 og at de sluttet med turneene, ble Maria Franziska og stemoren katolske lekmisjonærer i Papua New-Guinea der Maria Franziska adopterte en sønn, Kikuli Mwanukuzi. De var i landet i fire år.

Hun levde senere i *Trapp Family Lodge* i Stowe i Vermont.

2007 mottok Trapp-familien Egon Ranshofen-Wertheimer Preis i Braunau am Inn. I juli 2008 besøkte Maria Franziska Villa Trapp i Aigen, og sitt fødehus Zell am See (Det var kommet i familien Porsches eie). Den 25. tuli 2008 dro hun sammen med sin halvbror Johannes, sin svigerinne Erika som var enke etter Werner von Trapp, og Ernst Florian Winter som enkemann etter hennes søster Johanna (1919–1994), til innvielsen av Villa Trapp til hotell. 

Maria Franziska von Trapp døde 99 år gammel den 18. februar 2014 i sitt hjem i Stowe i Vermont. Hun var den siste overlevende av de opprinnelige syv von Trapp-barna.

## Referanser

## Eksterne lenker
* på Salzburgwiki
* Maria Franziska von Trapp besucht Salzburg (derStandard.at)
* Urlaub bei der Trapp-Familie (op-online.de, 9. november 2009)
* Maria Trapp: Letztes Mitglied der singenden Familie tot. Nekrolog i Salzburger Nachrichten 21. februar 2014
* Nekrolog på Salzburgs hjemmeside 21. februar 2014
* Tod von Maria von Trapp Klingendes Österreich Süddeutsche Zeitung 24. februar 2014
The Banshees of Inisherin

***The Banshees of Inisherin*** er en amerikansk film fra 2022, regissert av Martin McDonagh.

Filmen har vunnet flere priser, og ble nominert til ni priser foran den 95. Oscar-utdelingen og for beste utenlandske kinofilm foran Amandaprisen 2023.

## Handling
To livslange venner opplever en rekke problemer når den ene vennen plutselig avslutter vennskapet deres. Men dette fører snart til uforutsette, og alarmerende, konsekvenser for dem begge.

## Skuespillere
* Colin Farrell som Pádraic Súilleabháin
* Kerry Condon som Siobhán Súilleabháin
* Brendan Gleeson som Colm Doherty
* Barry Keoghan som Dominic Kearney
* Gary Lydon
* Sheila Flitton som Mrs. McCormick
* Pat Shortt som Jonjo Devine

## Referanser


## Eksterne lenker
*
Marcel Maradan

**Marcel Maradan** også kalt **Olivier Maradan** OFMCap (født 11. oktober 1899 i Ecuvillens i kanton Fribourg i Sveits; død 5. februar 1975 i Lausanne) var en sveitsisk katolsk ordensgeistlig og biskop av Port Victoria på Seychellene.
## Liv og virke
### Bakgrunn
Hanvar sømm av læreren Fridolin Maradan og hans hustru Léontine *neé* Chavaillaz, og gikk på kapusinernes grymnasium i Stans.  I 1918 inntrådte han i kapusinerordenen i Luzern.
### Prest
Etter presevielse i 1925 ble han i 1926 misjonær på Seychellene. Fra 1934 til 1936 studerte han skoleledelse i London. Etter tilbakekomsten til Seychellene i 1936 ble han rektor for misjonsskolene der. 
### Biskop av Victoria på Seychellene
Pave Pius XI utnevnte ham den 17. juni 1937 til biskop av Port Victoria på Seychellene. Han ble bispeviet 9. desember samme år i Freiburg im Üechtland av den apostoliske nuntius i Sveits, erkebiskop Filippo Bernardini og de medkonsekreende biskoper Louis-Justin Gumy, OFM Cap. (forgjengeren på Seychellene) og Bernard Alexis Burquier, C.R.A. (abbed i Saint-Maurice). 

I 1973 fratrådte han, og vendte tilbake til Sveits.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori  (1532-1602)
* Kardinal Girolamo Bernerio (1540-1611)
* Erkebiskop Galeazzo Sanvitale  (1566-1622)
* Kardinal Ludovico Ludovisi  (1595-1632)
* Kardinal Luigi Caetani (1595-1642)
* Kardinal Ulderico Carpegna (1595-1679)
* Kardinal Paluzzo Paluzzi Altieri degli Albertoni (1623-1698)
* Pave Benedikt XIII (1649-1730)
* Pave Benedikt XIV (1675-1758)
* Pave Klemens XIII (1693-1769)
* Kardinal Marcantonio Colonna (1724-1793)
* Kardinal Hyacinthe-Sigismond Gerdil (1718-1802)
* Kardinal Giulio Maria della Somaglia (1744-1830)
* Kardinal Carlo Odescalchi (1785-1841)
* Kardinal Costantino Patrizi Naro (1798-1876)
* Kardinal Serafino Vannutelli (1834-1915)
* Kardinal Domenico Serafini (1852-1918)
* Kardinal Pietro Fumasoni Biondi (1872-1960)
* Erkebiskop Filippo Bernardini (1884-1954) 
* Biskop *Marcel Maradan* OFMCap (1932-2021) *1927

## Litteratur
* 

## Referanser

## Eksterne lenker
* Olivier Maradan im *Dictionnaire Biographique des Chrétiens d’Afrique*
* Olivier Maradan bei *The Hierarchy of the Catholic Church*
Gotfred Kvifte

**Gotfred Ingolf Kvifte** (1914–1997) fra Froland var en norsk fysiker som var professor og senere rektor ved Norges Landbrukshøyskole. 

Han tok dr.philos. i 1953 og var dosent ved Universitetet i Bergen i 1953–54, så professor i fysikk og meteorologi ved Norges Landbrukshøyskole fra 1954 til 1984. Han var rektor samme sted fra 1961 til 1968. Kvifte har offentliggjort en rekke avhandlinger om spektroskopi, nordlysforsking, geofysikk og landbruksmeteorologi. Han hadde også en rekke offentlige verv i forskingsråd og -utvalg.

## Referanser


## Eksterne lenker
* Minneord i Fra Fysikkens Verden
Morten Jensen

**Morten Jensen**  kan vise til:

* Morten Jensen (seiler) (norsk seiler, født 1951)
* Morten Jensen (fotballtrener) (norsk fotballtrener, født 1980)
* Morten Jensen (fotballdommer) (norsk fotballdommer)
* Morten Jensen (ishockeyspiller) (dansk ishockeyspiller)
Sean Baker

**Sean Baker** (født 1971) er en filmregissør, manusforfatter, filmfotograf og filmklipper fra USA.

Han har regissert og skrevet manus til filmen *[[The Florida Project]]* fra 2017.
Filmen fikk flere priser og nominasjoner, og vant blant annet Bodilprisen for beste amerikanske film i 2019 og ble nominert til Amandaprisen 2018 i klassen beste utenlandske kinofilm. I tillegg ble Willem Dafoe nominert til Oscar for beste mannlige birolle under den 90. Oscar-utdelingen for sin rolle i filmen.

## Filmografi
* : *[[Four Letter Words]]*
* : *[[Take Out]]*
* : *[[Prince of Broadway]]*
* : *[[Starlet]]*
* : *[[Tangerine]]*
* : *[[The Florida Project]]*
* : *[[Red Rocket]]*

## Referanser


## Eksterne lenker
*
Agleninae

**Agleninae** er en underfamilie av nebbiller. Gruppen omfatter bare én kjent art.

## Utseende
Små, gjerne ca. 2 millimeter, avlange, sylindriske, brunlige biller. Hodet er stort og bredt, rundet, med ganske små fasettøyne, antennene er middels lange og klubbeformede. Oversiden er fint og jevnt punktert, ikke påfallende hårete.

## Levevis
Nebbillene kan finnes under steiner, blant rusk og rask på bakken, eller på blomster, men de fleste artene er knyttet til død ved. De lever i morken ved eller under barken på døde trær. Både larvene og de voksne billene er rovdyr. De lever særlig av barkbiller. De er derfor å regne som nyttedyr i skogbruket, selv om de sjelden er så tallrike at de utgjør noen stor trussel mot barkbillebestandene.

## Utbredelse
Arten er utbredt i Europa og Nord-Amerika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga 
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien nebbiller, Salpingidae Leach, 1815
****** Underfamilien **Agleninae** Horn, 1878
******* Slekten *[[Aglenus]]* Erichson, 1845
******** *[[Aglenus brunneus]]* (Gyllenhal, 1813) – funnet i Sverige og Finland, ikke i Norge

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae*. (Liste over Nordens biller). Helsinki.

## Eksterne lenker
*
Prediksjonsintervall

Et **prediksjonsintervall** er et intervall som, basert på historiske verdier, angir en øvre og en nedre grense for hvor man forventer at en ny verdi/fremtidig måling sannsynligvis vil ligge. Et 95 % prediksjonsintervall fra 10 til 20 betyr f. eks. at man antar at nye verdier/målinger vil ligge innenfor dette intervallet i 95 % av tilfellene. Følgelig forventer man at verdiene vil ligge utenfor intervallet i 5 % av tilfellene.

Prediksjon kan være nyttig dersom modellene som beregner intervallene stemmer, men husk at de historiske tallene alene ikke gir noen som helst garanti for at mønsteret vil fortsette inn i fremtiden. For å kunne si noe om dette må vi ha andre holdepunkter. Følgelig må vi ta prediksjonsintervallene med en stor klype salt. 

Illustrasjonen til høyre viser f.eks. hvor feil NASA tok, når de i 2004 predikerte neste solflekksyklus. Når alt kom til alt viste det seg at syklusen startet tre år senere enn modellene viste og at den ble mye mindre enn de forutså/predikerte. 

## Referanser
Johan Normann

**Johan Bendik Normann** (1848–1910) var handelsmann i Vallersund i tidligere Jøssund (nå Ørland) kommune i Trøndelag. Han var fra 1896 til 1902 den første ordføreren i Jøssund kommune. 

Johan var født i Vallersund som sønn av handelsmann Even Normann og hans kone Anne. Familien Normann drev handelsstedet fra 1772 til 1927, og Johan overtok drifta etter faren i 1878. Han giftet seg i 1882 med Gina Moe fra Trondheim. 

Da Åfjord kommune skulle deles i to, og Jøssund fra 1896 skulle være en egen kommune, ble Normann valgt inn i det første formannskapet, og deretter valgt til ordfører. Ved dødsfallet i 1910 ble han beskrevet som «meget benyttet i sin kommune» og «en grei forretningsmann som ogsaa i det kommunale liv sa sin mening uten omsvøp.»

## Referanser
Luca Guadagnino

**Luca Guadagnino** (født 1971) er en italiensk filmregissør og  manusforfatter.

Han har regissert filmer som  *[[I Am Love]]* (2009), *[[A Bigger Splash]]* (2015) og *[[Call Me by Your Name]]* (2017).
*Call Me by Your Name* ble blant annet nominert til beste film under den 90. Oscar-utdelingen og den 75. Golden Globe-utdelingen og til beste utenlandske kinofilm under Amandaprisen 2018.

## Filmografi
* : *[[The Protagonists]]* (manus og regi)
* : *[[Melissa P.]]* (manus og regi)
* : *[[I Am Love]]* (manus, regi og produsent)
* : *[[Padroni di casa]]* (produsent)
* : *[[A Bigger Splash]]* (regi og produsent)
* : *[[Call Me by Your Name]]* (regi og produsent)
* : *[[Suspiria]]* (regi og produsent)
* : *[[Beckett (film)|Beckett]]* (produsent)
* : *[[Bones and All]]* (regi og produsent)
* : *[[Challengers]]* (regi og produsent)

## Referanser


## Eksterne lenker
*
The Florida Project

***The Florida Project*** er en dramafilm fra USA fra 2017 regissert av Sean Baker, og skrevet av Bakers sammen med Chris Bergoch.  spiller rollen som seks år gamle Moonee som bor med sin arbeidsløse mor på et motell i Orland i Florida hvor Bobby, spilt av Willem Dafoe, er bestyrer.

For rollen fikk Willem Dafoe flere priser og nominasjoner. Han ble blant annet nominert til Oscar for beste mannlige birolle under den 90. Oscar-utdelingen og ble også nominert i samme klasse under den 75. Golden Globe-utdelingen og BAFTA-utdelingen. Filmen vant Bodilprisen for beste amerikanske film i 2019 og ble nominert til Amandaprisen 2018 i klassen beste utenlandske kinofilm.

## Handling
Historien, som finner sted over en sommer, følger den seks år gamle Moonee som finner på forskjellig ugagn og eventyr sammen med lekekameratene sine. Samtidig knytter hun bånd til sin opprørske, men omsorgsfulle, mor.

## Skuespillere
* Willem Dafoe: Bobby
* : Moonee
* Bria Vinaite: Halley, Moonees mor
* Valeria Cotto: Jancey
* Christopher Rivera: Scooty
* Aiden Malick: Dicky
* Mela Murder: Ashley, Scootys mor
* Caleb Landry Jones: Jack, Bobbys sønn
* Josie Olivo: Stacy, Janceys bestemor
* Edward Pagan: Dickys far
* Macon Blair: John, turist

## Referanser


## Eksterne lenker
*
Samtidighet (informatikk)

**Samtidighet** er et begrep innenfor informatikken. Det refererer til  evnen til å utføre forskjellige deler av et dataprogram, en algoritme eller et problem utenfor rekkefølge eller i en delvis ordnet mengde, uten å påvirke resultatet. Dette tillater parallelle beregninger av utførende enheter, noe som kan forbedre ytelsen i superskalære prosessorer,  flerkjerners mikroprosessor og systemer med flerprosessering. I teknisk forstand refererer samtidighet til nedbrytbarheten til et program, en algoritme eller et problem i komponenter som utføres utenfor rekkefølge eller delvis ordnet.

Den canadiske programvareutvikleren Rob Pike (f. 1956) har definert samtidighet som sammensetningen av uavhengige utførende beregninger. Samtidighet er ikke parallell utførelse. Samtidighet handler om å håndtere flere ting samtidig, mens  parallell utførelse handler om å utføre flere ting samtidig. Samtidighet handler om struktur, mens parallell utførelse handler om eksekvering. Samtidighet er en måte å strukturere et problem på, slik at problemet kan løses (men ikke nødvendigvis) gjennom parallell eksekvering.

En rekke matematiske modeller er utviklet for generelle samtidige beregninger. Eksempler er Petri nets, process calculi,  Parallel random access-machine, actor model og Reo Coordination Language.

## Se også
* Multitasking

## Referanser
Besk svovelsopp

**Besk svovelsopp** (*Hypholoma fasciculare*) er en av svovelsoppene. Den tilhører skivesoppordenen og sporene produseres i *basidier* i hymeniet som dannes i et skiveformet hymenofor. Svovelsoppenes viktigste kjennetegn er det nesten svarte sporepulveret som oftest har en fiolett tone. Besk svovelsopp er giftig.

## Beskrivelse
Besk svovelsopp er en hattsopp, en sopp som danner fruktlegeme med hatt og stilk. Hatten er 3–6&nbsp;cm bred og stilken er 3–10&nbsp;cm høy. Stilken er sentrert under hatten. Formen på hatten er hvelvet til avflatende, og fargen er gul til svovelgul, hvitgul langs hattkanten og mørknende til rødbrun i sentrum. Hattkanten kan ha rester av slør hengende, og stilken en ringsone med rester etter soppens indre hylle.

Skivene under hatten er svært tettstilte og tilvokst til stilken. Til og begynne med er fargen på skivene gulaktig grønne, men ettervert blir de grønnaktige med purpurgrå tone på grunn av de mørke sporene. Sporene er lilla-svarte i fargen, eggformet og mellom 6-8 × 4-4,5 μm store.

## Utbredelse
Langs hele norskekysten nord til Kvænangen I verden er det registrert funn i hele Europa, og østover i Eurasia foruten sørover til Australasia. Den finnes også i Nord-, Mellom- og Sør-Amerika.

## Forvekslingsfare
Grønnaktig skjær i skivene, og den svært bitre smaken, er viktige karakterer som skiller den giftige besk svovelsopp fra den spiselige svovelsoppen.

## Galleri

Fil:Sporen gewone zwavelkop 2.jpg|Sporene i mikroskop
Fil:Fungi growing on wood chips (3812205113).jpg|Vokser i klynge
Fil:Hypholoma fasciculare and Hypholoma capnoides.JPG|Fargeforskjell hos unge individ
Fil:Hypholoma fasciculare 108893901.jpg|Fargeforskjellen avtar
Fil:Hypholoma fasciculare 48023.jpg|Sporeavtrykk

## Referanser



## Eksterne lenker
* 
*
Aegialitinae

**Aegailitinae** er en underfamilie av nebbiller. Gruppen omfatter bare én kjent art.

## Utseende
Små, blanke, mørke nebbiller.

## Levevis
Disse artene lever i fjæra.

## Utbredelse
Artene er utbredt i Nord-Amerika og på New Zealand.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga 
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien nebbiller, Salpingidae Leach, 1815
****** Underfamilien **Aegialitinae** LeConte, 1862
******* Slekten *[[Aegialites]]* Mannerheim, 1853
******** *[[Aegialites alaskaensis]]* Zerche, 2004
******** *[[Aegialites californicus]]* (Motschulsky, 1845)
******** *[[Aegialites canadensis]]* Zerche, 2004
******** *[[Aegialites charlottae]]* Zerche, 2004
******** *[[Aegialites debilis]]* Mannerheim, 1853
******** *[[Aegialites farallonensis]]* Zerche, 2004
******** *[[Aegialites fuchsii]]* Horn, 1893
******** *[[Aegialites latus]]* Zerche, 2004
******** *[[Aegialites longicornis]]* Zerche, 2004
******** *[[Aegialites marinensis]]* Zerche, 2004
******** *[[Aegialites saintgeorgensis]]* Zerche, 2004
******** *[[Aegialites saintpaulensis]]* Zerche, 2004
******** *[[Aegialites stejnegeri]]* Linell, 1898
******** *[[Aegialites subopacus]]* (Van Dyke, 1918)
******* Slekten *[[Antarcticodomus]]* Brookes, 1951
******** *[[Antarcticodomus fallai]]* Brookes, 1951

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae*. (Liste over Nordens biller). Helsinki.

## Eksterne lenker
*
La Zarra

**Fatima Zahra Hafdi** (født 1988), kjent under artistnavnet **La Zarra**, er en fransk-kanadisk sanger og låtskriver. Hun representerte Frankrike i Eurovision Song Contest 2023 i Liverpool i Storbritannia.

## Bakgrunn
Hafdi ble født i Montréal i den franskspråklige provinsen Québec i Canada. Begge foreldrene er født i Canada og har marokkanske aner. I barndommen bodde hun både i Montréal og Longueuil, der familien hennes til slutt slo seg ned. Hun fikk oppmerksomhet i Canada i 2016, da hun slapp debutsingelen «Printemps blanc» i samarbeid med den franske rapperen Niro.

Etter hvert etablerte hun seg i Frankrikes hovedstad, Paris. I 2021 fikk hun en viss suksess i Frankrike med singelen «Tu t'en iras», som fikk en del avspillinger på radio og fjernsyn. Singelen ble sertifisert med platinastatus av franske Syndicat National de l'Édition Phonographique (SNEP). Samme år fikk La Zarra en *NRJ Music Awards*-nominasjon i klassen «årets franskrspråklige stjerneskudd» for debutalbumet *Traîtrise*.

Den 12. januar 2023 kunngjorde kringkasteren France Télévisions at de hadde valgt La Zarra til å representere Frankrike i Eurovision Song Contest 2023 i Storbritannia. Hun var den andre kanadiske sangeren til å representere landet etter at Natasha St-Pier sang Frankrike til en fjerdeplass i 2001. La Zarra deltok med «Évidemment» og ble nummer 16.

## Referanser


## Eksterne lenker

* 
*
Human Design

**Human Design** er en new age-inspirert pseudovitenskapelig lære eller metode for personanalyse. Tilhengerne beskriver metoden som et holistisk system for å bli kjent med seg selv. Det finnes ingen vitenskapelige, fagfellevurderte forskningsstudier som dokumenterer at metoden er objektivt effektiv.

Human Design kombinerer astrologi, I Ching, kabbala og vedisk filosofi. Sentralt i denne læren er oppdeling av person-arketyper i fem «energityper» som etter sigende angir hvordan ulike personer utveksler energi med omverdenen. De fem «energitypene» kalles på engelsk *Manifestors*, *Generators*, *Manifesting Generators*, *Projectors* og *Reflectors*. Inndelingen ble introdusert av Alan Robert Krakower (1948–2011), som i 1992 ga ut en bok med tittelen *The Human Design System* under pseudonymet Ra Uru Hu. Krakower utviklet Human Design-systemet etter – etter eget sigende – å ha hatt en overnaturlig episode (engelsk: «mystical experience») i 1987. Senere fikk en person ved navn Chetan Parkyn ry for å være en av de fremste kapasitetene innen Human Design.

Human Design foregir å være en metode som hjelper individet til å bli bedre kjent med seg selv, uten å være knyttet til noen bestemte religiøse dogmer eller trosretninger. Teologen J. R. Hustwit har imidlertid karakterisert metoden som et «transreligiøst prosjekt» med ambisjoner som er egnet til å ta pusten fra en (engelsk: «is breathtaking in scope»), og som er en hybrid som kombinerer minst syv ulike tradisjoner, kanskje flere. Human Design har også blitt beskrevet som en metodikk for psykologisk rådgivning, og som «astrologi i en ny utgave» (engelsk: «the new astrology»).

I analyser som utføres etter Human Design-metoden utarbeides det kart eller skjemaer der planetene tegnes opp og plasseres i forhold til hverandre slik at resultatet blir en form for horoskop som i Human Design kalles «*bodygraph*». Dette kartet eller skjemaet skal inneholde de 64 I Ching-heksagrammene, fordelt rundt omkring på ulike deler av menneskekroppen. Noen ganger er dette kartet integrert i en mandala som er tegnet opp med utgangspunkt i de tolv stjernetegnene som utgjør Dyrekretsen. Med utgangspunkt i Human Design utarbeides det også anbefalinger om kosthold og om hvordan man bør bo, arbeide og forholde seg til andre mennesker.

Tilhengerne av Human Design fremholder gjerne at metodikken åpner opp tilgangen til kjernen av kroppslig, generasjonsoverskridende og dimensjonsoverskridende intelligens (engelsk: «(gives) deep access to bodily, generational and inter-dimensional intelligence». 

Etter at coronaviruspandemien brøt ut i 2019/2020, dukket det også opp blogginnlegg, artikler og bøker om hvordan Human Design var et verktøy som kunne brukes til å utvikle eller forbedre kroppens motstand mot coronaviruset.

## Referanser
Anette Snørteland Jensen

**Anette Snørteland Jensen** (født 2002) er en norsk fotballspiller.

Hun spilte i Vardeneset Ballklubb før hun gikk til Klepp sitt akademi foran 2018-sesongen. Før 2019-sesongen ble hun flyttet opp i A-stallen til Klepp. Hun debuterte i Toppserien som 16-åring i mai 2019.

Hun signerte for Åsane foran 2023-sesongen.

Snørteland Jensen har aldersbestemte landskamper for Norge.

## Referanser


## Eksterne lenker

*
Andrine Mo

**Andrine Mo** (født 2000) er en norsk fotballspiller som spiller for Åsane.

Hun kom til Arna-Bjørnar fra moderklubben Fri i 2014. Hun debuterte i Toppserien for Arna-Bjørnar i juli 2015. I august 2020 ble Mo enig med klubben om å terminere kontrakten. Hun signerte for Åsane høsten 2020.

Mo har aldersbestemte landskamper for Norge.

## Referanser


## Eksterne lenker

*
Sofie Bjørnsen

**Sofie Bjørnsen** (født 2003) er en norsk fotballspiller som spiller for Viking.

Hun ble hentet fra Bryne til Klepp før 2020-sesongen. Foran 2023-sesongen signerte hun kontrakt med Arna-Bjørnar.

Bjørnsen har spilt flere landskamper for Norge i aldersbestemte klasser.

## Referanser


## Eksterne lenker
*
La Terre

***La Terre*** er en fransk stumfilm fra 1921, regissert av André Antoine.

## Handling
Jean forsøker å skaffe seg fast arbeid, og underveis hjelper han - og blir snart nær venn med - en ung kvinne ved navn Françoise. Hun har problemer med å kontrollere en ku, som hun forsøker å få med seg. Jean finner deretter arbeid ved en lokal gård, men han befinner seg snart midt oppi alle konfliktene i Françoises familie.

Hennes onkel Fouan har nettopp bestemt seg for å dele alt han har mellom sine to sønner og datteren, i håp om at han deretter kan tilbringe resten av livet sitt i fred og ro. Men i stedet forårsaker disse handlingene bare enda mer bitterhet, rivalisering og intriger blant alle familie-medlemmene.

## Referanser


## Eksterne lenker
*
Stef Caers

**Stef Caers** (født 1980) er en flamsk-belgisk sanger og musikkprodusent. Han opptrer som regel under pseudonymene **Gustaph** og **Steffen**. Han representerte Belgia i Eurovision Song Contest 2023 i Liverpool i Storbritannia med låten «Because of You».

## Bakgrunn
Caers studerte ved musikkonservatoriet i Gent. Som nittenåring fikk han i 2000 en hit med låten «Gonna Lose You». Han opptrådte da som *Steffen*, og låten nådde plass 22 på den flamske hitlisten Ultratop 50. Låten fikk også debutantprisen under musikkprisutdelingen Radio 2 Zomerhit samme år. Oppfølgersingelen «Sweetest Thing» fikk beskjeden suksess, og den nådde aldri den flamske hitlisten. Caers sa siden at hans første låter ble skrevet som tenåring, og ikke reflekterte den nye stilen hans. Han skiftet derfor etter hvert artistnavn fra *Steffen* til *Gustaph*, og han fokuserte mer på låtskriving og studioarbeid. Blant annet skrev han kjenningsmelodier for radiokanalene Radio Donna og Qmusic.

Likevel opprettholdt han en viss sceneaktivitet, blant annet som pianist og støttevokalist for artister som Truus Druyts soulgruppen Moiano og hiphopperen Krewcial. Han var også støttevokalist på innspillinger til artister som Lady Linn, Mama's Jasje, Willy Sommers og flere Studio 100-album. Han har også deltatt på flere hyllest-forestillinger for artister som Marvin Gaye og Ella Fitzgerald.

### Eurovision Song Contest
Caers har deltatt som støttevokalist i Eurovision Song Contest to ganger: i 2018 for Sennek med låten «A Matter of Time», og i 2021 for Hooverphonic og låten «The Wrong Place». Han sto bak scenen på begge opptreden og var ikke synlig under sendingene.

I januar 2023 deltok han som *Gustaph* i Eurosong, det belgiske uttaket til Eurovision Song Contest. Han deltok med sangen «Because of You» og vant konkurransen med kun ett poeng foran duoen The Starlings. Gjennom seieren ble han Belgias representant i Eurovision Song Contest 2023 i Liverpool. Der endte han på syvende plass, Flanderns nest beste plassering i konkurransen.

## Annet
Caers er også dosent ved høyskolen i Gent, i kurset jazz og pop i linjen for pop- og rockemusikk.

## Referanser


## Eksterne lenker

* 
* 
* 
* Bandet i All Music Guide
* Fanside med musikkvideoer
* Musikkvideoer på Youtube.com
Gosaku Ota

**Junichi Ota** (, født 16. mars 1948 i Kaminoyama i prefekturet Yamagata i alliertokkupert Japan, død 12. desember 2022 i prefekturet Gunma), best kjent under kunstnernavnet **Gosaku Ota** () var en japansk mangaka (mangakunstner).

## Liv og virke
Ota begynte sin karriere som assistent til Shotaro Ishinomori. Han debuterte offisielt som en *mangaka* i 1969 med shōjo manga *Bōifurendo yai!* ("Hey boyfriend!"). 

Ota er kjent for ådamme med Go Nagai å ha skapt shōnen manga *[[Groizer X]]*, senere adaptert i en anime, og for mangaadaptasjoner av andre av Nagais verker som blan annet *[[Mazinger Z]]*, *[[Great Mazinger]]*, *[[Getter Robo]]*, *[[Grendizer]]*, *[[Steel Jeeg]]*. Andre populære verker er den fiskeorienterte  manga *Tsuri Baka Taishō* ("Master of Fishing"), om spente over ti tankōbon-bind, ogshōnen manga *Mach SOS*. Han sanarbeidet i lang tid med Sports Nippon, som han produserte fiskeorienterte tegneserier fra 1981 til 2019.

Ota døde av covid-19-utløst lungebetennelse den 12,. desember 2022, i en alder av 74 år.

## Referanser
East Lynne (1921)

***East Lynne*** er en amerikansk stumfilm fra 1921, regissert av Hugo Ballin.

## Handling
Isabel Vane er lykkelig gift med Archibald Carlyle, og den stolte moren til en sønn. De bor sammen på familiens eiendom, East Lynne, frem til hun mistenker Archibald for utroskap med Barbara Hare - som har kommet til East Lynne i håp om å få juridisk hjelp fra Archibald. Isabel bukker snart under for overtalelsene til Francis Levison, og forlater deretter familien sin for å gifte seg med Francis.

Når Francis forlater Isabel og babyen deres, reiser Isabel hjem til East Lynne for å be om Archibalds tilgivelse. Men hun blir alvorlig skadet i en tog-ulykke, og barnet hennes blir drept. Når hun endelig kommer hjem oppdager Isabel at Archibald, som har trodd at Isabel allerede var død, og han har giftet seg med Barbara Hare.

## Skuespillere
* Edward Earle som Archibald Carlyle
* Mabel Ballin som Isabel Vane
* Gladys Coburn som Barbara Hare
* Gilbert Rooney som Richard Hare
* Henry G. Sell som Francis Levison
* Nellie Parker Spaulding som Miss Cornelia
* Doris Sheerin som Afy Hallijohn

## Referanser


## Eksterne lenker
*
The Easy Road

***The Easy Road*** er en amerikansk stumfilm fra 1921, regissert av Tom Forman.

## Handling
Sjømann og roman-forfatter Leonard Fayne gifter seg med den velstående Isabel Grace, hvis rikdom hemmer Leonards kreative evner. Etter forslag fra billedhugger Katherine Dare, reiser Isabel til Europa og gir ektemannen sin tillatelse til å bruke bank-kontoen hennes alt han ønsker. Leonard møter Ella Klotz, som planlegger selvmord fordi hun er i ferd med å bli blind.

Leonard tar med seg Ella til studioet sitt for å ta vare på henne, og han begynner å skrive igjen. I mellomtiden blir Isabel forfulgt av en tidligere frier ved navn Heminway. Men hun innser at hun fremdeles elsker ektemannen sin, og hun kommer derfor tilbake fra Europa. Heminway forsøker deretter å holde ekteparet fra hverandre.

## Skuespillere
* Thomas Meighan som Leonard Fayne
* Gladys George som Isabel Grace
* Grace Goodall som Katherine Dare
* Arthur Edmund Carewe som Heminway 
* Lila Lee som Ella Klotz
* Laura Anson som Minnie Baldwin
* Viora Daniel som Laura

## Referanser


## Eksterne lenker
*
Eden and Return

***Eden and Return*** er en amerikansk stumfilm fra 1921, regissert av William A. Seiter.

## Handling
Den unge Betty Baylock blir kurtisert av tre forskjellige menn, men hun elsker ingen av dem. Faren hennes – en velstående aksjemegler – krever imidlertid at hun velger en ektemann blant de tre kandidatene. Betty blir sint, og avviser alle tre. Hun møter snart og blir interessert i Jack Grey, en ung mann som allerede har tjent og sløst bort en formue.

Men dette irriterer faren hennes enda mer. Når Betty og Jack gifter seg kort tid senere, kaster faren dem begge ut av hjemmet sitt. Han forteller dem at frem til Jack har tjent tilbake alle pengene som har gått tapt, vil han ikke ha noe med dem å gjøre.

## Skuespillere
* Doris May som Betty Baylock
* Emmett King som Robert Baylock
* Margaret Livingston som Connie Demarest
* Earl Metcalfe som John Grey
* Margaret Campbell som Sarah
* Charles A. Post som Sam Padgett 
* Frank Kingsley som Dempsey Chubbs

## Referanser


## Eksterne lenker
*
The Education of Elizabeth

***The Education of Elizabeth*** er en amerikansk stumfilm fra 1921, regissert av Edward Dillon.

## Handling
En ung kvinne blir kurtisert av sønnen til en aristokratisk familie. Denne røffe unge kvinnen forårsaker en rekke morsomme historier i de ellers rolige omgivelsene. Hun tar med seg til husholdningen deres et kjæledyr, en gullfisk, som hun betror alle problemene sine til.

Men når hennes velstående frier blir sendt vekk på forretningsreise, blir kvinnen for alvor kjent med hans yngre bror. Selv om han i begynnelsen ser ut til å være mer opptatt av alle bøkene hans, er han også mer hennes egen type. Hun forvandler ham snart etter sitt eget ideal, men fremmedgjør samtidig storebroren hans.

## Skuespillere
* Billie Burke som Elizabeth Banks
* Lumsden Hare som Thomas
* Edith Sharpe som Lucy Fairfax
* Donald Cameron som Harry
* Frederick Burton som Middleton
* Fredric March

## Referanser


## Eksterne lenker
*
El Dorado (stumfilm)

***El Dorado*** er en fransk stumfilm fra 1921, regissert av Marcel L'Herbier.

## Handling
Sibilla er en alenemor som jobber som danserinne ved en kafé i det sørlige Spania. Ute av stand til å betale utgiftene på grunn av sønnens helse-utfordringer, ber hun om hjelp fra Estiria - sønnens biologiske far, og en av de mest velstående mennene i byen.

Etter å ha blitt avvist av Estiria, lover Sibilla å redde sønnens liv på alle nødvendige måter - selv på bekostning av hennes eget liv.

## Skuespillere
* Ève Francis som Sibilla
* Jaque Catelain som Hedwick
* Marcelle Pradot som Iliana
* Philippe Hériat som Joao
* Georges Paulais som Estiria
* Claire Prélia

## Referanser


## Eksterne lenker
*
Frøken Flirt

***Frøken Flirt*** (orig. Enchantment) er en amerikansk stumfilm fra 1921 regissert av Robert G. Vignola.

## Skuespillere
*Marion Davies som Ethel Hoyt
*Forrest Stanley som Ernest Eddison
*Edith Shayne som Mrs. Hoyt
*Tom Lewis som Mr. Hoyt
*Arthur Rankin som Tommy Corbin
*Corinne Barker som Nalia

## Referanser


## Eksterne lenker
*
Landsbladet

***Landsbladet*** var en avis som ble utgitt og redigert av Vilhelm Aubert frem til 1911. Avisen var en videreføring av *Fædrelandet*, som ble etablert i Christiania i 1868. Aubert satt også på rettighetene til avisen *Almuevennen*. I 1893 skiftet *Fædrelandet* navn til *Landsbladet* og ble dagsavis, og så seg som etterfølger etter både *Fædrelandet* og *Almuevennen*. *Fædrelandet* og siden *Landsbladet* hørte til den moderate fløyen i Høyre og gikk i polemikk med både det konservative *[[Morgenbladet]]* og mer radikale aviser som *[[Verdens Gang (1868–1923)|Verdens Gang]]*.

## Referanser


## Litteratur
*
Semska stasjon

**Semska stasjon** på Nordlandsbanen er strengt tatt en misvisende betegnelse. Saltfjell stasjon åpnet 10. desember 1947. Den skiftet navn til Semskfjell 1. mars 1950. Stasjonen ble nedgradert til holdeplass 15. september 1955, og holdeplassen skiftet navn til Semska 1. juni 1956. Semska holdeplass mistet persontrafikken 28. mai 1967 og ble nedlagt 1. februar 1971.

Banedata 2004 hevder noe misvisende at stasjonsbygningen som stod ved Semska, var en vokterbolig med ekspedisjonslokale. Gamle bilder viser imidlertid en stasjonsbygning av en type som er svært vanlig for strekningen, og som er brukt ved f.eks. Bolna og Krokstrand. Den er tegnet av Bjarne Friis Baastad. I tillegg ser det ut til å stå tre tidligere vokterboliger på stedet. Det som i NSBs bygningsregistrering (1993) betegnes som vokterbolig 2, skal være tegnet ved A/S Norske Trekonstruksjoner og være av standardtypen «Nordbu», som er brukt flere steder på strekningen over Saltfjellet. Ifølge bygningsregistreringen ble den per 1993 brukt som hvilebu. Til denne hørte et uthus. Disse stod ifølge bygningsregistreringen ved henholdsvis 592,19 og 592,20 km. Et bilde fra 1950 viser for øvrig et uthus ved siden av stasjonsbygningen, slik at stasjonsbygningen må ha stått like øst for de tre vokterboligene med uthus. Alle de nevnte bygningene står eller stod vest for sporet.

## Referanser


## Litteratur
* 
* 

## Eksterne lenker
Ever Since Eve (1921)

***Ever Since Eve*** er en amerikansk stumfilm fra 1921 regissert av Howard M. Mitchell.

## Skuespillere
* Shirley Mason som Célestine Le Farge
* Herbert Heyes som Carteret
* Eva Gordon som Lorita
* Eunice Murdock Moore som Svenson 
* Charles Spere som Percy Goring
* Frances Hancock som Mrs. Kerry
* Ethel Lynne
* Louis King som Gerald O'Connor

## Referanser


## Eksterne lenker
*
Bygdehåndverk

**Bygdehåndverk** er en type håndverk som ble drevet på landsbygda, og er en motsetning til byhåndverk. 

I norsk (og nordisk) håndverkshistorie er dette en klassisk to-deling som er sterkt gjeldende for 17- og 1800-tallet.  

## Referanser
Krokstrand holdeplass

**Krokstrand holdeplass** på Nordlandsbanen åpnet som holdeplass med kryssingsspor 10. desember 1947. Holdeplassen mistet persontrafikken i 1972 og ble nedlagt 28. mai 1989.

Her står en stasjonsbygning som var tegnet av Bjarne Friis Baastad. Den er av en type som (med variasjoner) er brukt en rekke steder på strekningen, som Bolna, Søfting, Drevvatn, Semska, Holandsvika og Grønfjelldal. Til denne hørte en vedbu av samme type som ved Grønfjelldal, Bolna og Hjartåsen.
Stasjonsbygningen ble ifølge Banedata 2004 solgt rundt 1983–84. Den og vedbua står per 2022 fortsatt  på sørsiden av sporet. NSBs bygningsregistrering omtaler også en vokterbolig ved 561,67 km som per 1993 var i bruk som hvilebu. Denne sies å være tegnet av A/S Norsk Trekonstruksjon, som står bak standardiserte vokterboliger på strekningen. Den tidligere vokterboligen ser ut til å være revet.

## Referanser


## Litteratur
* 
* 

## Eksterne lenker
Aufles holdeplass

**Aufles holdeplass** på Nordlandsbanen (**Rosvold** i planen) åpnet 5. juli 1940 og ble nedlagt 28. mai 1972.

Ved holdeplassen stod en bygning som ligner på vokterboliger på strekningen, og den hadde uthus. Bygningene er ikke omtalt i NSBs bygningsregistrering fra 1993, og heller ikke i Banedata 2004, hvilket tyder på at de ble revet før 1993.

## Litteratur
* 

## Eksterne lenker
1718 i Frankrike

__NOTOC__
Begivenheter i året **1718 i [[Frankrike]]**.
## Statsleder
* Monark – Ludvig XV, konge av Frankrike (1715-1774)
* Regent – Filip II av Orléans

## Fødsler

## Dødsfall


Guy Crescent Fagon.jpg|Guy-Crescent Fagon(1638–1718)
Philippe_de_La_Hire_(1640-1719).jpg|Philippe de La Hire(1640–1718)
JosephMarieAmiot.JPG|Jean Joseph Marie Amiot(1718–1793)
Antoine_Darquier_de_Pellepoix.jpg|Antoine Darquier de Pellepoix(1718–1802)


## Referanser
Toven stasjon

**Toven stasjon** på Nordlandsbanen åpnet som holdeplass 15. mars 1941, og ble oppgradert til stasjon 1. juni samme år. Statusen ble nedgradert til holdeplass 1. mai 1958. Holdeplassen mistet persontrafikken 1. januar 1989 og ble nedlagt 28. mai samme år.

Stasjonsbygningen ble tegnet ved NSB Arkitektkontor. Den ble revet i 1978. En vokterbolig tegnet av Gunnar Nordtvedt er omtalt i NSBs bygningsregistrering, hvilket betyr at den fortsatt stod på stedet i 1993.

## Referanser


## Litteratur
* 
* 

## Eksterne lenker
1793 i Frankrike

__NOTOC__
Begivenheter i året **1793 i [[Frankrike]]**.
## Statsleder
*Nasjonalkonventet
*Comité de salut public (de facto fra 6. april)

## Fødsler

## Dødsfall


JosephMarieAmiot.JPG|Jean Joseph Marie Amiot(1718–1793)
Jean_Sylvain_Bailly,_Maire_de_Paris.png|Jean Sylvain Bailly(1736–1793)
Bulliard00.jpg|Jean Baptiste François Pierre Bulliard(1742–1793)
Michel_Chasles.jpg|Michel Chasles(1793–1880)


## Referanser
Lycée Voltaire

**Lycée Voltaire** er en videregående skole for generell og teknologisk utdanning lokalisert i 11. arrondissement i Paris.

Skolen er oppkalt etter forfatteren og filosofen Voltaire. Bygningen, som ble tegnet av arkitekten Eugène Train, ble innviet 13. juli 1891 av president Sadi Carnot og var lenge den eneste ungdomsskolen nordøst i Paris. Fra åpningen var skolen forbeholdt gutter, men er fra 1973 gradvis blitt åpen også for jenter.

## Berømte alumni
* Alain-Fournier, fransk forfatter og soldat
* Marcel L’Herbier, fransk filmregissør, filmteoretiker, romanforfatter, dreiebokforfatter, poet og komponist
* Émile Moselly, fransk romanforfatter
* Jacque Delors

## Referanser


## Eksterne lenker
*
Everyman’s Price

***Everyman's Price*** er en amerikansk stumfilm fra 1921, regissert av Burton L. King.

## Handling
Advokat Bruce Steele er bekymret for omfanget av vinningskriminaliteten innenfor matvarer. Han gir en gruppe etterforskere i oppdrag å undersøke problemet, og han ønsker samtidig å gifte seg med Ethel Armstrong - som godtar forlovelsen hans.

Men senere avbryter hun forlovelsen når etterforskerne hans rapporterer at faren hennes, finansmannen Henry Armstong, er en av profitørene på vinningskriminaliteten som etterforskerne hans undersøker. Men Bruce avbryter rettssaken mot Ethels far, og avviser hele saken på grunn av bevis-mangel. Men problemene deres er fremdeles ikke helt overstått.

## Skuespillere
* Grace Darling som Ethel Armstrong
* E.J. Ratcliffe som Henry Armstrong 
* Charles Waldron som Bruce Steele
* Bud Geary som Jim Steele
* Nita Naldi

## Referanser


## Eksterne lenker
*
Albert Guldvik

**Albert Kristian Guldvik** (1866–1955) var en småbruker og sparebankkasserer i tidligere Jøssund (nå i Ørland) kommune i Trøndelag. Han var fra 1920 til 1931 ordfører i Jøssund kommune. 

Guldvik var kasserer i Jøssund Sparebank i 46 år, og var også forretningsfører for Trøndelag fartøyassurance og agent for forsikringsselskapet Norske Alliance. Han skrev en jubileumsberetning for sparebanken. Han bygde heimen Sundland i 1924.
## Referanser
Christoffer Rosengaard

**Christoffer Rosengaard til Herlufstrup** (–1593) var en dansk godseier og lensherre. 

Han var sønn av Jens Tetzsen Rosengaard (d. 1561) og Margrethe Nielsdatter Arenfeldt. I 1566 var han kongens dreng, i årene 1567–85 hoffsinde. I 1574 var han forlent med Meltofte Birk, og i 1581 med Idd og Marker len i Norge. Sistnevnte len beholdt han til sin død, hvoretter det overgikk til skotten Alexander Durham. I årene 1585–88 var Rosengaard høvedsmann på Københavns slott, 1588 på Ravnsborg og Halsted kloster.

Han døde i 1593 på gården Herlufstrup som slekten Rosengaards siste mann. 

## Referanser
Friedrich Ludwig Weidig

**Ludwig Friedrich Alexander Weidig** (1791–1837) var en tysk evangelisk teolog, pedagog, publisist og turnpioner. I Hessen og Mittelrhein var han en hovedperson under Vormärz (førmars), et forstadie til revolusjonen i Tyskland i  mars 1848. Han ble kjent for sin forlagsvirksomhet der han utga kritiske forfattere, som for eksempel Georg Büchner. Hans selvmord i fengselet fikk politiske konsekvenser, og mobiliserte også utenfor Hessens grenser. Weidig er regnet som en av det tyske demokratiets pionerer.

## Bakgrunn
Weidig ble født som sønn av ridende forstmann Christian Ludwig Weidig og Wilhelmina Christina i Oberkleen, i dag en del av kommunen Langgöns i Landkreis Gießen. Etter teologistudiet arbeidet han som lærer og rektor i Butzbach i Hessen. Her ble han fanget av ideene til turnfaderen Friedrich Ludwig Jahn og i 1814 grunnla han en idrettsplass for turn.

## Politisk arbeid
Han ble i samme tid medlem av en kritisk lese- og debattsirkel. Dermed kom han i 1818 i myndighetenes søkelys, som fant hans skoleundervisning opprørsk og demagogisk. Som representant for liberalismen håpte han på et forent Tyskland og oppfyllelse av de grunnleggende rettigheter i konstitusjonen. Han støttet etableringen av en ny forfatning i Hessen og organiseringen av Hambachfesten. Sammen med sin hustru Amalie støttet han den polske frihetskampen. Amalie Weidig spilte også en viktig rolle for ham i den tiden han satt fengslet.

## Samarbeid med Georg Büchner
I 1833 traff han Georg Büchner og utga hans skrift *Der hessische Landbote.*  Han vakte oppsikt i 1834 da han påsto at Jesus sto i opposisjon til samfunnets mektige. Et halvt år senere ble han arrestert for opposisjon mot øvrigheten og plassert i en klosterkaserne i Ober-Gleen i Vogelsbergkreis i Hessen. I mer enn to år ble han forhørt og mishandlet, selv om det eksisterte et forbud mot tortur i Hessen. I 1835 ble det gjennomførte en underskriftskampanje for å få satt ham fri, men den førte ikke frem. Til slutt tok Weidig sitt eget liv i fengselet. Selvmordet førte imidlertid til en mer enn ti år lang diskusjon om justisvesenet i Hessen.

## Ettermæle
Byen Butzbach der Weidig arbeidet, fikk i 2011 tilnavnet Friederich-Ludwig-Weidig-Stadt. I byen finnes Weidigschule Butzbach.

Han regnes av Stiftung Orte der deutschen Demokratiegeschichte blant de viktigste personer som i løpet av de siste 200 år, har bidratt til dannelsen av demokratiet i Tyskland.
## Se også
* Det tyske demokratiets pionerer.

## Referanser
Tata Steel Chess 2023

**Tata Steel Chess 2023** var den 85. utgaven av sjakkturneringen Tata Steel Chess, og ble spilt i Wijk aan Zee i Nederland fra 13. til 29. januar 2023.

## Resultat

## Referanser


## Eksterne lenker
*